tomron87/hebrew-wikipedia-sentences-corpus huggingface dataset:
לאחר שנקלע לעימות עם איירון מן, קייג' נלחם לראשונה בראש הפשע המאורגן קורנל "המוקסין" קוטונמאות' בעל שיניים חדות כתער כשיני מוקסין שארגונו אחראי על ההרואין שהושתל בדירתו של קייג', וכתוצאה מאימוץ שמו החדש נלחם בפאוור מן המקורי, אריק ג'וסטן.
לאחר שנלחם בצמד האחים דיסקוס וסטילטו, קייג' עזר לקלייר לחלץ את בעלה לשעבר ביל פוסטר/גוליית השחור מידיהם של קרקס הפשע.
דפנדרס, פאוור מן ואיירון פיסט
זמן מה לאחר מכן, קייג' התיידד עם צוות גיבורי-העל הדפנדרס, ונלחם לצידם בצוות ההריסה ובארגון "בני הנחש" הגזעני.
כאשר הדבר איבד את כוחותיו באופן זמני, קייג' הושכר להחליפו בקבוצת ארבעת המופלאים לזמן מה אך מעט זמן לאחר מכן כאשר אדון הבובות הכריח אותו להילחם בחבריו לקבוצה.
לאחר שנקרא לסייע לדפנדרס נגד פלאנטמן, קייג' התלונן כי חברותו הלא-רשמית בקבוצה סותרת את עקרונותיו כגיבור להשכרה.
כפתרון לבעיה זו, חבר דפנדרס העשיר נייטהוק החל להעניק משכורת קבועה לקייג' על חברותו בקבוצה.
למשך זמן מה, קייג' נעשה לחבר קבוע בקבוצה לצד נייטהוק, הענק הירוק, דוקטור סטריינג', ולקיריה וגרסה נשית של השומר האדום.
בשהותו בקבוצה הוא השתתף בקרבות נגד הנבל הקוסמי העצמתי נבולון, הפושעים "הצלופח" ו"הדרבן", קבוצת שליחי הרשע של ראש ביצה ועוד.
הוא התפטר לאחר שהחליט כי הוא לא מתאים לעבודת צוות.
כאשר בוס הפשע המאורגן ג'ון "בושמאסטר" מקאיבר חטף את בורשטיין וקלייר במטרה לתמרן את קייג' להרוג את מיסטי נייט, חקירתו של קייג' מובילה אותו לעימות עם חברה של מיסטי נייט, דניאל ראנד/איירון פיסט.
אמנם, כאשר הם הבינו כי באשמאסטר חטף את קרוביהם, הם משתפים פעולה עם מיסטי ושותפתה קולין וינג נגד בושמאסטר ומחלצים את בורשטיין וקלייר.
קייג' וראנד מחליטים להתחיל בשותפות, ולאחר שהם עובדים זמן מה בציוות למיסטי נגד נייטשייד, הם מחליטים לפתוח עסק עצמאי בשם "גיבורים להשכרה".
קייג' נפרד מקלייר, ומתחיל להיפגש לדייטים עם הדוגמנית הארמוני יאנג.
קייג' וראנד מצליחים בעסקם, רוכשים לעצמם מוניטין בינלאומי ואף נעשו מאורבים במלחמה בין שתי אומות אויבות.
לאחר שקייג' לקח את ראנד לטיפול בקון-לון לאחר שזה ספג הרעלת קרינה באחת ממשימותיהם, הוא נפגש עם נער צעיר בשם בובי המסוגל לשנות את המבנה המולקולרי של גופו ונעשה לגיבור בשם "קפטן הירו".
אמנם, קפטן הירו מתגלה כנבל והורג לכאורה את ראנד, וקייג' מופלל ברצחו ונמלט.
קייג' הופיע בשיקגו וסייע לגוסט ריידר בהדיפת השד הסורר דארקלאב.
כאשר התגלה כי ראנד בחיים, כי איירון פיסט שנהרג היה מתחזה מגזע ההילת'רי וכי קפטן הירו היה למעשה סופר סקרול, רישומיו הפליליים של קייג' נוקו בידי עורך-הדין ג'רין הוגארת.
במטרה לפתוח דף חדש, קייג' נטש את זהות פאוור מן והחל לפעול בשיקגו בזהותו האזרחית כגיבור להשכרה.
הוא חתם על חוזה עם מערכת עיתון על פרסום בלעדי של הרפתקאותיו, ונעשה לחברה ולשותפה הזמני של הבלשית דקוטה נורת'.
במשימתו הראשונה בשיקגו הוא סייע למעניש נגד כנופיית סוחרי סמים.
קייג' נעשה למטרתו של המתנקש השכיר הארדקור, העובד עבור בנו של בושמאסטר, קרוז.
קייג' מגלה כי הארדקור עקב אחר מקורותיו שלו, וחטף את אשתו של בורשטיין כדי שישחזר את התהליך שהעניק לקייג' את כוחותיו.
לאחר שקייג' נלחם בקבוצתו של הארדקור המורכבת מניטרו וטומבסטון, קרוז עובר את התהליך ומכריז על עצמו כ"פאוור מאסטר".
קייג' חובר לראנד נגדו, והם משחררים אשתו של בורשטין לאחר שקרוז נהרג.
כתוצאה מהקרב, כוחותיו של קייג' מועצמים.
בעוד קייג' מנסה לאתר את בני משפחתו הנותרים בסיוע דקוטה נורת', אחיו ג'יימס לוקאס הבן מנסה להסתירם ממנו.
בשלב מסוים, ג'יימס גויס בידי ארגון "התאגיד" המרושע, ודוקטור קארל מאלוס הופך אותו ליצור דמוי אש קרה כדי שיוכל להילחם באחיו.
כאשר קייג' מגלה כי התאגיד מחזיקים את אביהם כשבוי, הוא נלחם באחיו ולבסוף שניהם נלחמים בתאגיד.
ג'יימס מקריב את עצמו ונהרג כדי להרוס את מטה התאגיד.
בהמשך הוא עובר הרפתקאות לצד ארבעת המופלאים וסילבר סייבל בין היתר.
חודשים לאחר מכן, קייג' גויס בידי דוקטור דרואיד להרכבה הזמני של קבוצת הדפנדרס הסודיים נגד המכשפת מלאכי.
קייג' חזר לניו יורק והחליט לפרוש מחייו כגיבור, וסירב בתחילתה להצעתו של ראנד להצטרף לקבוצת גיבורים להשכרה המורחבת שלו, אך מצטרף לצוות לאחר שמאסטר העולמות מגייס אותו כמרגל והורס את תיאטרון היהלום.
כעבור זמן מה, קייג' התחבר עם חבריו החדשים לקבוצה ומסייע לקבוצתו נגד תוכניותיו של מאסטר העולמות.
הוא נשאר עם הקבוצה לאחר מכן בקרבות נגד מלקית' הארור, השוליות, האיש הסופג וטיטניה.
הוא החל במערכת יחסים רומנטית קצרה עם חברתו לקבוצה, הענקית הירוקה.
כאשר תעשיות סטארק-פוג'יקווה קונות את הקבוצה, קייג' ואיש הנמלה מפוטרים בגלל עברם הפלילי והצוות מתפרק במחאה.
הוא הושכר בידי מון נייט להצטרף לצוותו הלוחמה-בפשע של דרדוויל (הנקרא בידי הכותבים "אבירי מארוול"), אך הצוות מתפרק זמן קצר לאחר הצטרפותו בעקבות קרבות נגד פו מנצ'ו, טומבסטון, זאראן מאסטר הנשקים, ביג בן דונובן ובנגל בין היתר.
קייג' ממשיך לעסוק כגיבור להשכרה ברחובות מנהטן, נעשה מעורב במלחמת כנופיות בין סוני קאפוטו וטומבסטון וגילה כי המוניטין שלו ברחובות הארלם כמעט נשכח לגמרי בגלל מעורבותו בחיי גיבורי-העל ה"רשמיים" יותר.
הוא השקיע את כספו בפאב, והחליט לטהר את שכונתו בה גדל מפשע בטענה שהוא שומר את הצלת העולם לטובים ביותר.
קייג' נפגש עם ג'סיקה ג'ונס, גיבורת-עבר ששימשה בזמנו כחברתו של קייג' ונעשתה לחוקרת פרטית, ולאחר שהשתכרו הם מקיימים סטוץ הגורם לאי יציבות ביחסים של השניים.
השניים השלימו כשעבדו כשומרי ראשו של מאט מורדוק לאחר שהוא נחשף לציבור כדרדוויל, ונלחמו יחדיו במרקו איש ההר וטיפואיד מרי.
קייג' תומך בג'סיקה רגשית כאשר היא נאלצת להתמודד עם עברה ועם זכרונותיה מעינוייו של האיש הסגול.
כאשר קייג' גילה כי ג'סיקה בהריון כתוצאה ממפגשם, הם החלו לגור ביחד.
כאשר ג'סיקה הפכה ליועצת לענייני גיבורים במערכת העיתון הבדיונית "הדיילי ביוגל", קייג' נאלץ להדחיק את יריבותו מהעבר עם ג'יי ג'ונה ג'יימסון.
לאחר שג'סיקה הותקפה בידי הגובלין הירוק במסגרת חקירה, קייג' מתאם מתקפה עם ספיידרמן נגד הגובלין כדי לגרום לג'סיקה לגלות כי הגובלין הוא למעשה נורמן אוסבורן.
כעבור זמן מה, ג'סיקה מולידה את בתם.
כאשר אלקטרו גרם לבריחה המונית מכלא הרפסודה, קייג' הופיע במקום וחבר לקפטן אמריקה, איירון מן, ספיידרמן, ספיידרוומן, דרדוויל והסנטרי בהדיפת הבריחה.
כאשר האיש הסגול ניסה לתמרן אותו לתקוף את שאר הגיבורים, הוא הכה אותו וזאת לאחר שגרם לביטול כוחותיו באופן זמני.
קייג', איירון מן, קפטן אמריקה, ספיידרמן וספיידרוומן ייסדו את קבוצת האוונג'רס החדשים בעקבות פירוק קבוצת האוונג'רס הראשית, ולקבוצה הצטרפו וולברין, הסנטרי באופן רשמי ומיה לופז/אקו/רונין.
קייג' התחתן עם ג'סיקה בטקס הנערך במגדל האוונג'רס ובו סטן לי משמש ככומר.
במהלך אירועי "מלחמת אזרחים", קייג' מופיע בציבור כמתנגד לחוק רישום העל-אנושיים ואף משווה אותו לחוקי ג'ים קרואו ולעבדות.
הוא שולח את ג'סיקה והתינוקת למקום מפלט בקנדה, וחומק מכוחות S.H.I.E.L.D בסיועם של קפטן אמריקה, פלקון וראנד, שנעשה לדרדוויל החדש.
הוא נראה חבר בתנועת המרד בחוק הרישום, האוונג'רס הסודיים, ולוחם לצידם עד לקרב האחרון בניו יורק, שבסופו קפטן אמריקה נכנע לממשלת ארצות הברית וכל חברי תנועת המרד מוכרזים כפושעים.
בניגוד לרוב חברי המרד, קייג' מסרב להצעת החנינה מצד הרשויות ויורד למחתרת.
הוא חובר לאוונג'רס החדשים, נבחר למנהיגם החדש ואליהם מצטרף רונין חדש לאחר שרונין הקודם נחשפה כמיה לופז.
ראנד ודוקטור סטריינג' מצטרפים גם הם, וסטריינג' מספק להם מקום מפלט ומסתיר אותם מהרשויות.
קייג' וחבריו לקבוצה מופיעים בהלווייתו של קפטן אמריקה, לאחר שזה נרצח בידי קרוסבונז ושרון קרטר שטופת-המוח.
קייג' הוכיח את עצמו כמנהיג שטח טוב, אך לעיתים חוסר ידעו בטקטיקה גרם לשיבושים במשימותיהם.
הקבוצה נקלעת לעיתים קרובות לעימותים עם האוונג'רס העוצמתיים וכוחות יוזמת 50-המדינות, המכריזים על הקבוצה כפושעים נמלטים.
רונין נחשף כקלינט ברטון/הוקאיי, והתינוקת של קייג' וג'סיקה נקראה בשם דניאל על שמו של ראנד, אשר הוכרז כסנדק התינוקת.
קייג' וקבוצתו נלחמים בצבא הפשע של הברדס, הכולל בתוכו גם אויבים מעברו של קייג', ביניהם כמיסטרו.
במהלך משימה ביפן, לופז הרגה את מנהיגת ארגון היד אלקטרה וזו התגלתה כמתחזה מגזע הסקרול משני-הצורה.
קייג' וחבריו לקבוצה חששו מהרעיון כי כל סקרול מסוגל לשנות את צורתו ולהתחזות באופן תואם למטרה, והם נבגדו בידי ספיידרוומן כאשר היא גנבה את גופתה של המתחזה כדי להציגה בפני איירון מן.
לאחר מתקפתם של צבא הפשע, קייג' והאוונג'רס החדשים עברו לאחת מדירותיו המושכרות של ראנד, אם כי ג'סיקה עזבה ולקחה את בתם למגדל האוונג'רס.
קייג', הזועם כי אשתו עזבה אותו עם בתם, מגלה כי היא נרשמה בחוק הרישום ועברה למגדל האוונג'רס מפני שהיא חוששת מסביבתו המסוכנת ולא מתאימה לבטיחות התינוקת.
קייג' עזב לבסיסם של האוונג'רס החדשים, ונעשה מוטרד מבטיחות משפחתו ומנישואיו.
כאשר פלישת הסקרול החלה וספיידרוומן נחשפה כמלכת הסקרול, לוק הוביל את האוונג'רס החדשים לארץ הפראית כאשר התרסקה במקום ספינת סקרול.
לוק קרע את דלת הספינה, ממנה יצאו גרסאות ישנות של גיבורי-על מעברם, ביניהם גרסה שלו.
קבוצות האוונג'רס השונות במקום זיהו את המתחזים באמצעות מכשיר שנוצר בידי ריד ריצ'רדס, ולאחר שנצחו בקרב חזרו לניו יורק כדי להגן על העיר מכוחות הפלישה.
ג'סיקה נכנסה לקרב והתנצלה בפני קייג', ולאחר שכל הגיבורים הדפו בהצלחה את הפלישה ומלכת הסקרול נהרגה בידי נורמן אוסבורן, סקרול המתחזה לאדווין ג'רוויס הופיע וחטף את דניאל.
בעקבות סיום הפלישה, אוסבורן מונה כמנהל סוכנות S.H.I.E.L.D והחליף אותה בארגון H.A.M.M.E.R, וכך למעשה החל שלטונו.
קפטן אמריקה החדש ג'יימס בארנס כינס את קייג' והאוונג'רס החדשים לפגישה בביתו, והציע את עצמו כמחליפו של קפטן אמריקה בצוות ואת ביתו כבסיס.
חברי קבוצתו הסכימו להצעה, אם כי ראנד ואקו עזבו בעוד מוקינגבירד, גברת מארוול וספיידרוומן האמיתית הצטרפו.
לקייג' הוצע תפקיד המנהיג, אך הוא ויתר על ההצעה ומינה את רונין למנהיג.
לאחר הפגישה, קייג' וג'ונס פנו לראנד וארבעת המופלאים לעזרה בחיפושים אחר הסקרול החוטף, והם תקפו וחקרו סוכני הידרה, A.I.M.
ואת נבלי-העל אלקטרו ואחד מן האחים בדם בדבר מקום הימצאה.
חקירתם הובילה אותם לסקרול מתבודד בפאב, וזה עמד לגלות היכן היא מוחזקת כשלפתע סוכן S.H.I.E.L.D לשעבר ירה בראשו.
בניסיון נואש, קייג' פנה לאוסבורן בבקשת עזרה, ואמר כי יעשה מה שיבקש בתמורה לעזרתו.
לאחר שבולזאיי הרג את הסקרול והחזיר את דניאל, קייג' חזר בו מדבריו וחזר לאוונג'רס החדשים.
הוא הותקף בידי צבא הפשע של הברדס ונכנס לדום לב, מה שאילץ את האוונג'רס החדשים לפנות לאוסבורן לעזרה בגלל עורו הבלתי-חדיר.
קייג' הוחזק בהגנת האוונג'רס החדשים, ודוקטור סטריינג' והצרעה החדש נטרלו פצצה שהושתלה בלבו.
מצור, עידן הגיבורים, ת'נדרבולטס וכרך שני לאוונג'רס החדשים
במהלך אירועי "מצור", קייג' מסייע לקפטן אמריקה המקורי סטיב רוג'רס ולג'יימס בארנס נגד הלייזר החי, כשלפתע מופיע ניק פיורי ומגייס אותם למאמצי הקרב נגד כוחות המצור על אסגרד.
הוא וקבוצתו נלחמים בקבוצת האוונג'רס האפלים של אוסבורן, וקייג' מציל את רוג'רס ממאק גארגן/ונום לפני שנורה בידי אוסבורן.
הוא ממשיך בקרב נגד כוחות המצור וצבא הפשע של הברדס, ולבסוף אוסבורן מובס ונחשף כמטורף בעיני הציבור.
בעקבות מפלתו של אוסבורן, רוג'רס מרכיב מחדש את האוונג'רס, חוק רישום העל-אנושיים מבוטל והאוונג'רס החדשים זכים לחנינה.
קייג' סירב להצעתו של רוג'רס להצטרף לקבוצה הראשית אך נשאר באוונג'רס החדשים, אשר נשארו כצוות תחת אישור ובהתערבות מינימלית בלבד מצד הממשלה, וקיבל מרוג'רס את אחוזת האוונג'רס הישנה כבסיס.
הוא עוזר בקרב נגד אגאמוטו, בסופו דוקטור וודו מקריב את חייו כדי להרוג את אגאמוטו.
הוא והאוונג'רס החדשים החלו לצוד את שאריות ארגון H.A.M.M.E.R ונלחמים בסופריה.
במקביל, ילדת הסנאי נעשית לבייביסיטר של דניאל.
כמו כן, רוג'רס מינה אותו לאחראי תוכנית ת'נדרבולטס הנועדה לתת לנבלי-על הזדמנות לתקן ולשפר את דרכיהם, וזאת על סמך עברו בכלא וחזרתו למוטב.
קייג' בחר לצרף לבת'נדרבולטס את סונגבירד, מכה-V, מונסטון, פיקסר, ג'אגרנוט, קרוסבונז והרוח.
הוא והת'נדרבולטס נלחמים בטרולים אסגרדיים ובאיש הסגול בציוות לאקדמיית האוונג'רס.
במהלך אירועי "ארץ הצל", קייג' וראנד נשלחים למבצרו החדש של דרדוויל בחורבות הלס קיצ'ן, ארץ הצל, כדי לבדוק את שינוי אישיותו.
כאשר הם הגיעו למקום הם מצאו את דרדוויל נלחם בבולזאיי, ודרדוויל סירב להצעת העזרה שלהם בקרב בטענה שהם לא נשבעו אמונים לארגון היד.
לפתע, דרדוויל מביס את בולזאיי והורג אותו.
לאחר ששוחח עם ראנד בדבר השינוי הפתאומי באישיותו של דרדוויל, הוא גילה את קיומו של ויקטור אלברז, נער אפרו-אמריקני מהלס קיצ'ן שנעשה לגיבור-על באמצעות כוחות צ'י אותם קיבל בחורבן הלס קיצ'ן ומשתמש בזהות "פאוור מן".
ראנד גילה כי ויקטור הוא בנו של הנבל שיידס מעברו של קייג', אשר נהרג בחורבן הלס קיצ'ן.
קייג' וראנד חוברים לוויקטור נגד כנופיית "פלאשמוב" המורכבת מאויביו מהעבר של קייג' ונגד נינג'ות היד בהנהגת דרדוויל, אשר שד בשם "החיה" השתלט עליו.
הוא והת'נדרבולטס נלחמים ביד ובתת-קבוצה קטלנית שלהם, "היד התחתונה".
הוא וראנד חברו לגוסט ריידר, ספיידרמן, וולברין, אלקטרה, המעניש ושאנג-צ'י נגד היד, והוציאו את דרדוויל משליטתו של החיה.
קייג' נשאר כמנהיג ומפקח הת'נדרבולטס בהרפתקאות רבות, ואף מוסיף לקבוצה צוות שני המורכב מבומרנג, סנטוריוס, מיסטר הייד, טרול ושוקר.
במהלך אירועי "הפחד עצמו", קייג' והת'נדרבולטס מתמודדים נגד ג'אגרנוט/קואורת' שובר האבן ונגד בריחה המונית נוספת מכלא "הרפסודה" אותה הוא גרם.
במקביל, הוא והאוונג'רס החדשים נלחמים בדבר/אנגריר שובר הנשמות ובאגודת תולה, ודרדוויל מצטרף לקבוצה.
האוונג'רס החדשים ממשיכים במשימתם נגד H.A.M.M.E.R, נלחמים בגרסה חדשה של אולטימו ומגלים כי אוסבורן ברח וחזר לארגונו, אשר צירף אליו את מאדאם הידרה וגורגון, אשר מצטרף לאוונג'רס האפלים החדשים של אוסבורן כוולברין האפל.
לבסוף, האוונג'רס והאוונג'רס החדשים מביסים את האוונג'רס האפלים בסיועו של סקאאר.
לאחר שהוא והת'נדרבולטס נדדו ברחבי הזמן, קייג' נלחם במיסטר פיר והועבר עם קבוצתו אחורה בזמן לימי קבוצת ת'נדרבולטס המקורית של ברון זמו.
לאחר מפגש עם האוונג'רס האפלים החדשים במהלכו קייג' נעשה זמנית למנהיג שתי הקבוצות, הצוות התפרק ולוק נשאר רק באוונג'רס החדשים.
במהלך אירועי "אוונג'רס נגד אקס-מן", קייג' נענה לקריאתו של קפטן אמריקה לפלוש לאי אוטופיה לאחר שנודע כי כוח הפניקס עושה את דרכו לכדור הארץ כדי להגיע למארחת פוטנציאלית חדשה.
הוא נלחם במלך אטלנטיס נאמור, ונאסר באוטופיה לצד ספיידרוומן והוקאיי.
לוק השתחרר, ועזר בקרב נגד חמשת הפניקסים וסייקלופס, הפניקס האפל.
לאחר תבוסתו של סייקלופס, הוא ליווה את חבריו לקבוצה דרדוויל, הדבר ומוקינגבירד כאשר הם הובילו את אמה פרוסט למעצר והגנו עליה מפני מתקפתם של המטהרים.
מאוחר יותר, בהתייעצותו של דרדוויל, הוא עזב את האוונג'רס החדשים כדי לגדל את בתו.
אולם, כאשר אחיו של דוקטור וודו תוקף את אחוזת האוונג'רס, גברת מארוול כקפטן מארוול מנחה את לוק וג'סיקה למנהרה ממנה יוכלו לעזוב עם דניאל.
לוק וג'סיקה נראים לאחר פירוק האוונג'רס החדשים כאשר הם מתכננים לחדש את עסק גיבורים להשכרה, וילדת הסנאי נראית בתפקידה כבייביסיטר של דניאל.
קייג' החליט לחדש את עסק גיבורים להשכרה, וצירף אליו כמתמחים את ויקטור/פאוור מן ואת אווה איילה/טיגריס לבן.
לאחר שהביסו את הבוזז, לוק ומתמחים נתקלו בספיידרמן העליון, למעשה תודעתו של דוקטור אוקטופוס בגופו של ספיידרמן.
במהלך המפגש, ספיידרמן העליון כינה את קייג' וחבריו "בריונים להשכרה", מה שהוביל להתפטרותה של אווה בנימוק שהם צריכים "לעשות יותר" מאשר להתמחות ולוויכוח שנוצר בין קייג' לוויקטור.
במהלך הוויכוח בין השניים, קייג' הסכים עם דבריה של אווה, ואמר לוויקטור כי מאז שהתפטר מהאוונג'רס החדשים כדי לטפל בבתו, לא עשה מאמצים כדי להפוך את העולם למקום טוב יותר עבורה.
לאחר שוויקטור התפטר גם הוא, פלישתו לכדור הארץ של תאנוס והמסדר השחור החלה בעוד האוונג'רס שהו בחלל נגד גזע "הבנאים".
קייג' החל להילחם בכוחותיו של תאנוס בהנהגת הגנרלית פרוקסימה מידנייט, ואליו הצטרפו ספיידרמן העליון, מוניקה רמבו וגיבור חדש ומסתורי בשם "ספיידר-הירו".
קייג' נלחם נגד פרוקסימה מידנייט, ולמרות שידו הייתה על העליונה בשלב מסוים, הוא הובס.
אופיו הנחוש הכעיס את פרוקסימה, שנסוגה לאחר שראתה כי היא אינה מסוגלת להורגו בגלל עורו הבלתי-פגיע.
אחד מחברי המסדר השחור של תאנוס, לוע-שחור, השתלט על דוקטור סטריינג' וגרם לו לזמן את השד שומא-גוראת'.
ויקטור, אווה ומארוול הכחול הופיעו ועזרו לקייג' וחבריו להביס את החיילים הנותרים, ומארוול הכחול ומוניקה שילבו את כוחותיהם כדי להחזיר את שומא-גוראת' למימד הבית שלו.
לאחר הקרב, קייג', מוניקה, ספיידרמן העליון, ספיידר-הירו, ויקטור, אווה ומארוול הכחול התאחדו ונעשו לקבוצת "האוונג'רס העוצמתיים", וקייג' ומוניקה נעשו למנהיגי הקבוצה, אשר בסיסם הוא תיאטרון היהלום.
בהמשך, ספיידר-הירו נעשה לרונין השלישי, ספיידרמן העליון עזב את הקבוצה ופלקון והענקית הירוקה הצטרפו אליה.
בסיועו של מארוול הכחול, ג'סיקה משלימה את בניית ביתם החדש, וקייג' משוחח עם מארוול הכחול בחנוכת הבית וזה מעיר כי קייג' מזכיר לו את אחד מחברי משנות ה-70, ג'יימס לוקאס - למעשה, אביו של קייג'.
לאחר שמנעו מאווה להרוג את גדעון מייס, רונין נחשף כבלייד.
במהלך אירועי "החטא הקדמון", קייג' מגלה כי אביו ייסד בשנת 1972 קבוצה בשם "האוונג'רס העוצמתיים" גם הוא, אשר מטרתה הייתה להילחם בקבוצת "הולכי-המוות" (Deathwalkers) המיסטית שהשיגו חיי נצח באמצעות מאגיה שחורה אשר מטרתם היא להשמיד את האנושות.
קבוצתו של אביו הייתה מורכבת מ"הדוב" בעל יכולת שינוי הצורה אותה קיבלה לאחר שנוצרה כניסוי כושל של הולכי-המוות, מארוול הכחול, בלייד, המכשף קאלו והכתבת קונסטנס מולינה, והם התפרקו לאחר שמארוול הכחול מוטט את מנהרת הרכבת התחתית על ראשם של הולכי-המוות.
האוונג'רס העוצמתיים, להם הצטרף קאלו, התמזגו לכדי "אוונג'ר פריים" באופן זמני והרגו את הולכי-המוות, שהתמזגו ל"דת'ווקר פריים".
במהלך אירועי "הציר", קייג' השתתף בקרב בג'נושה נגד אונסלוט האדום וזקיפי סטארק שלו.
כאשר דוקטור דום ומכשפת השני הטילו על אונסלוט האדום כישוף שנועד להעיר את תודעתו של צ'ארלס אקסבייר, הכישוף השפיע על כל הנוכחים באי, ביניהם קייג'.
ספיידרמן וג'סיקה הצטרפו לצוות, וזאת בנוסף לדייב גריפית' סורייאה ח'ראסאני שהצטרפו כתומכים.
קייג' מתחיל בעסקים עם ראש תאגיד קורטקס בע"מ המרושע למטרות רווח, מצטרף לקבוצת האוונג'רס המרושעת המורכבת מחברי האוונג'רס שהושפעו מכישוף ההיפוך.
הוא עוזב את האוונג'רס העוצמתיים לצד פלקון, שנעשה לקפטן אמריקה החדש.
הוא והאוונג'רס המרושעים נלחמים באוונג'רס העוצמתיים.
לאחר הקרב נגד האקס-מן, קבוצת נבלי-העל של מגנטו והגיבורים הלא-מושפעים מהכישוף, הכישוף בוטל בידי דוקטור דום, דוקטור וודו ואחיו בגופה של מכשפת השני.
קייג' ופלקון חוזרים לאוונג'רס העוצמתיים, וקייג' נשלח להסתנן לתאגיד קורטקס בע"מ המרושע, ומשתתף בהבסת התאגיד, המתגלה כשלוחה של ארגון Beyond Corporation©, בסיועם של בניו של מארוול הכחול.
קייג' והאוונג'רס העוצמתיים נקראים לסייע לאוונג'רס ול-S.H.I.E.L.D במצוד אחר האילומינטי, והקרב בין שלוש הקבוצות הופסק בידי האישה הבלתי-נראית, שקראה להם לעבוד ביחד במאמצים לנטרל את התנגשויות היקומים.
כאשר ההתנגשות בין ארץ-616 וארץ-1610 החלה, הקבוצה עסקה בדרכים שונות בהצלת אזרחים, ומוניקה נלכדה בידי ריד ריצ'רדס מארץ-1610 לאחר שתקפה אותם.
קייג' וג'סיקה נראו עוזרים לחסרי בית למצוא מקום מקלט.
קייג' נראה מפנה אזרחים עם ראנד, ונהרג לכאורה כאשר שני היקומים נהרסו.
לאחר שחזור המולטי-יקום וארץ-616 בידי ריד ריצ'רדס, קייג' וראנד נראו שוב בארץ-616, נלחמו בטיטניה בזהותה האזרחית והובסו.
קוי לות'ר "לוק" פרי השלישי היה שחקן אמריקאי.
ידוע בעיקר בשל גילום דמותו של דילן מקיי בסדרת הנוער משנות ה-90 "בברלי הילס 90210" ודמותו של פרד אנדרוז בסדרה "ריברדייל".
שיחק בסדרות רבות וסרטים רבים נוספים כשהאחרון בהם "היו זמנים בהוליווד" של טרנטינו יצא לאחר מותו.
פרי נולד במנספילד שבאוהיו, ארצות הברית, למשפחה מרקע נוצרי.
לאחר סיום לימודיו בתיכון עבר ללוס אנג'לס כדי להתחיל קריירת משחק.
נולדו להם בן ובת משותפים.
בנו הוא המתאבק ג'ק פרי.
ב-27 בפברואר 2019 לקה פרי בשבץ מוחי.
הוא נפטר כעבור חמישה ימים, ב-4 במרץ 2019, בגיל 52.
באותה עת היה מאורס למטפלת והשחקנית וונדי מדיסון באוור.
במהלך ריאיון טלוויזיוני בשנות התשעים חשף פרי בפני וופי גולדברג שניסה להתקבל ללמעלה מ-200 עבודות עד שקיבל את הפרסומת הראשונה שלו.
לאחר מכן הוא הופיע בקליפ של הלהקה טוויסטד סיסטר.
תפקידיו הראשונים של פרי היו בשנים 1987–1989 כאשר שיחק באופרת הסבון "אהבות" בתפקיד נד בייטס, ובאופרת הסבון "עולם אחר" בתפקיד קני.
פריצתו הגדולה הייתה ב-1990 כאשר קיבל את התפקיד של דילן מקיי בסדרת הנוער המצליחה "בוורלי הילס 90210".
דמותו של דילן נוצרה במיוחד עבורו, לאחר שנבחן לתפקיד סטיב סנדרס.
עם זאת, ברשת FOX לא רצו אותו ובשנתיים הראשונות אהרון ספלינג, שהתעקש עליו, שילם לפרי משכורת מכיסו, עד שבסופו של דבר פוקס החתימו אותו.
הסדרה זכתה להצלחה רבה ובמהרה הפך פרי לאליל נוער, והושווה לג'יימס דין.
בשנת 1992 שיחק פרי בסרטים כמו "באפי ציידת הערפדים" ו-"Terminal Bliss".
הוא דיבב את דמותו בסדרות "משפחת סימפסון" (1993), "ג'וני בראבו" ו"איש משפחה" (2000).
בנוסף הוא דיבב בסדרה "האופנוברים ממאדים" ודיבב את דמותו של ריק ג'ונס בסדרה "האלק האיום".
ב-1994 הוא שיחק בסרט "8 Seconds" לצידו של השחקן סטיבן בולדווין.
במטרה להשיג תפקידים בוגרים יותר ולפתח את קריירת המשחק שלו החליט פרי לעזוב את "בוורלי הילס 90210" בשנת 1995. פרי הופיע במספר סרטים, בהם הסרט "חיים נורמלים" מ-1996, והסרט "האלמנט החמישי" שיצא בשנת 1997. באותה שנה הוא ביצע הופעת אורח בסדרה "ספין סיטי".
בשנת 1998 החליט פרי לחזור לסדרה ושיחק בה עד סיומה בשנת 2000.
בשנת 2001 החל לשחק בסדרה "אוז", שם גם הופיע בפעם הראשונה בעירום מלא.
פרי שיחק בברודוויי בשנת 2001 בשחזור של "מופע האימים של רוקי".
בשנת 2004 השתתף בהפקה של "כשהארי פגש את סאלי" לצידה של השחקנית אליסון הניגן.
פרי השתתף בתפקידים קטנים בסדרות שונות: בשנת 2005 הופיע בפרק בסדרה "ויל וגרייס" ובסדרה "אחיות או לא להיות" לצד ג'ני גארת' ששיחקה לצדו גם ב"בוורלי הילס 90210".
בשנת 2006 שיחק בסרט "דישדוגז".
בשנת 2007 השתתף בסדרה "ג'ון מסינסינטי" לצד השחקנים רבקה דה מורניי ואד אוניל.
ב-2008 שיחק בסדרה "חוק וסדר: מדור מיוחד".
בשנת 2009 הופיע בסדרה "מחשבות פליליות" ובקליפ של הקילרס לשיר "¡Happy Birthday Guadalupe!".
ב-2010 שיחק בסרט הדרמה העצמאי "כביש הגאולה" לצד טארין מנינג.
בשנים 2011–2013 שיחק בתפקיד הראשי בטרילוגיית סרטי הטלוויזיה של הולמרק "Goodnight for Justice", בתפקיד ג'ון גודנייט.
הרעיון לסרטים היה של פרי עצמו והוא גם שימש כמפיק בפועל.
את הסרט הראשון בסדרה ביים חברו מ"בוורלי הילס 90210" ג'ייסון פריסטלי.
בשנת 2014 כיכב פרי בתפקיד הראשי בסרט הדרמה "צעד יפה קדימה" אודות פרש שעובר תאונה טראומטית עם הסוס שלו והוא מתגבר על פציעתו בעזרת נערה צעירה.
בשנת 2017 החל לגלם את פרד אנדרוז, אביו של ארצ'י, בסדרה "ריברדייל" של רשת The CW.
בשנת 2019 השתתף בסרטו של קוונטין טרנטינו "היו זמנים בהוליווד".
הסרט יצא לאקרנים בקיץ, לאחר מותו.
עוד בשנת 2019, פרי אמור היה להשתתף בצילומי העונה הרביעית של "ריברדייל" ובסדרה "בוורלי הילס 90210" - ריבוט של סדרת הטלוויזיה משנות ה-90 באותו השם בה גילם את דמותו של דילן מקיי.
פרי נפטר במפתיע משבץ מוחי זמן קצר לפני תחילת הצילומים.
הפרק הראשון של "ריברדייל" עונה 4 ופרק הבכורה של "בוורלי הילס 90210" הוקדשו לזכרו וכללו צילומי ארכיון שלו בתפקיד פרד ודילן בהתאמה.
לוק תאודור וולטון הוא כדורסלן עבר.
לוק הוא בנו של חבר היכל התהילה של הכדורסל ביל וולטון.
וולטון למד במשך ארבע שנים באוניברסיטת אריזונה, וכן שיחק במדי נבחרת הכדורסל של האוניברסיטה.
בשנת 2003 נבחר בדראפט על ידי הלוס אנג'לס לייקרס בבחירה ה-32. וולטון שיחק במדי הלייקרס במשך תשע עונות רצופות, עד סיום עונת .
ב-20 בנובמבר 2007, במהלך משחק קדם עונה, ביצע וולטון מהלך "קרוסאובר" על אדם מוריסון, מהלך זה הוביל את מוריסון לקריעת הרצועה הצולבת הקדמית ובעקיפין לפרישה מוקדמת מכדורסל בגיל 27
הוא זכה עם הלייקרס בשתי אליפויות בעונות ו-.
לאחר הזכייה באליפות עונת 2010 הפכו לוק ואביו, ביל וולטון, לאב ובן הראשונים אשר זכו כל אחד בזוג אליפויות NBA.
בשנת 2012 עבר ב לקליבלנד קאבלירס.
בסיום עונת הודיע על פרישה ממשחק.
בשנת 2014 מונה לתפקיד עוזר המאמן בקבוצת גולדן סטייט ווריורס.
ב-29 באפריל 2016 מונה למאמנה הראשי של קבוצת לוס אנג'לס לייקרס.
ב-2019 פוטר מתפקידו כמאמן הלייקרס, זאת ימים ספורים לאחר הודעת התפטרותו של מג'יק ג'ונסון מתפקיד נשיא לענייני כדורסל של הקבוצה.
יומיים לאחר מכן מונה לתפקיד המאמן בסקרמנטו קינגס.
ב-21 בנובמבר 2021 פוטר וולטון מתפקידו כמאמן סקרמנטו, לאחר פתיחת עונה רעה עם מאזן שלילי של 6-11.
לוק וילקשייר (נולד ב-2 באוקטובר 1981) הוא כדורגלן עבר אוסטרלי ששיחק בעמדת המגן ימני.
וילקשייר שיחק בצעירותו בקבוצות הנוער של אלביון פארק ווית' איגלס, סאות' קואסט וולבס ובמכון הספורט של אוסטרליה.
בגיל 17 הצטרף למחלקת הנוער של מידלסברו.
לאחר שעלה לבוגרים, לא הצליח לבסס את מעמדו כשחקן הרכב ועבר לבריסטול סיטי מהליגה השנייה.
לאחר מונדיאל 2006 עורר עניין בקרב מועדונים כמו אייאקס אמסטרדם ופ.ס.וו.
איינדהובן אך בסופו של דבר חתם בטוונטה.
בהופעת הבכורה שלו בטוונטה הוא הורחק.
ב-26 באוגוסט 2008, וילקשייר חתם בדינמו מוסקבה תמורת 6 מיליון אירו.
ב-31 באוגוסט 2008, ערך את הופעת הבכורה שלו במועדון נגד פ.צ.
ב-27 בספטמבר 2008 הבקיע את שער הבכורה שלו במועדון נגד קריליה סובייטוב סמרה.
ב-31 ביולי 2014 סיים את חוזהו במוסקבה וחתם בפיינורד רוטרדם, ובסוף 2015 חתם באחמט גרוזני.
ב-31 באוגוסט 2016 חזר לקדנציה שנייה בדינמו מוסקבה שירדה מהליגה השנייה.
בסוף יולי וילקשייר חזר לליגת העל האוסטרלית כאשר חתם לעונה בסידני.
ב-11 במאי 2018 וילקשייר חתם בוולונגונג וולבס.
בסיום עונת הודיע על פרישה מכדורגל.
וילקשייר השתתף עם נבחרת הנוער של אוסטרליה בגביע העולם בכדורגל עד גיל 20 בשנת .
בשנת זומן לראשונה לסגל הנבחרת הבוגרת.
ב-14 בנובמבר 2009 וילקשייר הבקיע את שער הבכורה שלו לנבחרת בניצחון 1-2 נגד במסגרת מוקדמות גביע אסיה.
מאז כניסתו של אנג'ה פוסטקוגלו לתפקיד מאמן הנבחרת וילקשייר ממעט לשחק ומעמדו בנבחרת ירד.
לוּק דה יונג (בהולנדית: Luuk de Jong; ) הוא כדורגלן הולנדי המשחק בעמדת החלוץ בפורטו מליגת העל הפורטוגלית.
דה יונג הוא שחקן עבר של נבחרת הולנד, וייצג אותה ביורו 2012, יורו 2020 ומונדיאל 2022.
דה יונג נולד באגל שבשווייץ עת שיחק אביו בקבוצת כדורעף מקומית, כשהיה בן ארבע חזרה משפחתו להולנד.
לוק הוא אחיו הצעיר של סים דה יונג.
דה יונג התחיל את הקריירה שלו בקבוצת ילדים חובבנית ובגיל 11 עבר למחלקת הנוער של דה חראפסחאפ.
דה יונג ערך את הופעת הבכורה שלו בקבוצה הבוגרת במשחק הליגה מול נאק ברדה.
הוא הבקיע את שער הבכורה שלו בקריירה בניצחון 1–2 נגד טוונטה.
ב-6 באפריל 2009 חתם לשלוש שנים עם אופציה לשנתיים נוספות בטוונטה תמורת 800 אלף אירו, והחוזה יצא לפועל ב-1 ביולי.
הוא ערך את הופעת הבכורה שלו במדי טוונטה במשחק הגביע נגד ג'ורה בו בישל שני שערים במשחק שנגמר בניצחון 0–8. ב-31 ביולי הבקיע את שער הניצחון במסגרת מגן יוהאן קרויף נגד אייאקס אמסטרדם ובכך זכה בתואר הראשון בקריירה שלו.
ב-22 באוקטובר ערך את הופעת הבכורה שלו במסגרת אירופית בהפסד 0–2 לשריף טירספול במסגרת שלב הבתים של הליגה האירופית.
שישה ימים לאחר מכן הבקיע צמד בניצחון 0–2 נגד קפאלה במסגרת הגביע ההולנדי.
למרות זאת, רק ב-17 בינואר 2010 ערך את הופעת הבכורה שלו בליגה בתיקו 0-0 נגד אוטרכט.
ב-25 בפברואר הבקיע את שער הבכורה שלו במסגרת אירופית בהפסד 1–4 לוורדר ברמן במסגרת שלב 32 האחרונות בליגה האירופית.
ב-28 בפברואר הבקיע את שער הבכורה שלו בליגה בניצחון 1–2 נגד ניימכן.
ב-18 ביולי 2012 חתם בבורוסיה מנשנגלדבך תמורת 15 מיליון אירו.
הוא ערך את הופעת הבכורה שלו במנשנגלדבך במשחק ידידות נגד מינכן 1860. ב-21 באוגוסט ערך את הופעת הבכורה הרשמית שלו במועדון בהפסד 1–3 לדינמו קייב במסגרת מוקדמות ליגת האלופות.
ב-15 בספטמבר הבקיע את שער הבכורה שלו במדי מנשנגלדבך בהפסד 2–3 נגד נירנברג.
את עונת הבכורה שלו בבונדסליגה סיים דה יונג עם שישה שערים, אך בעונה שלאחר מכן, התערער מעמדו של דה יונג ובינואר הושאל לניוקאסל יונייטד.
יומיים לאחר מכן הוא ערך את הופעת הבכורה שלו במועדון במשחק נגד סנדרלנד.
ב-12 ביולי 2014 חזר דה יונג להולנד כאשר חתם בפ.ס.וו.
איינדהובן ששילמה 5.5 מיליון אירו עבור כרטיס השחקן שלו.
הוא ערך את הופעת הבכורה שלו בפ.ס.וו.
במסגרת מוקדמות הליגה האירופית בניצחון 0–1 נגד סנקט פלטן בו גם הבקיע את השער היחיד במשחק שהיה שער הבכורה שלו במועדון.
ב-17 בדצמבר הבקיע שלושער בניצחון 3–4 נגד פיינורד רוטרדם.
בתום העונה זכה עם המועדון באליפות ראשונה אחרי שבע שנים.
ב-2 באוגוסט 2015 הבקיע צמד בניצחון 0–3 נגד חרונינגן במסגרת מגן יוהאן קרויף.
ב-1 ביולי 2019 חתם בסביליה תמורת 12.5 מיליון אירו.
ב-16 באוגוסט 2020 כבש צמד שערים בגמר הליגה האירופית ועזר לקבוצתו לנצח 2–3 את אינטר מילאנו ולזכות בתואר.
ב-31 באוגוסט 2021 הושאל דה יונג לעונה אחת לברצלונה.
את הופעתו הראשונה ערך מול קאדיז ב-23 בספטמבר, בה שיחק משך 67 דקות ולאחר מכן הוחלף בפיליפה קוטיניו.
שלושה ימים לאחר מכן הבקיע את שערו הראשון במדי ברצלונה, בניצחון 3-0 על לבאנטה.
ב-13 בפברואר 2022 הבקיע בדקה ה-96 את שער השוויון בתיקו 2-2 מול אספניול.
ב-10 באפריל 2022 הבקיע בדקה ה-93 בנגיחה את שער הניצחון במשחק ליגה מול לבאנטה.
ב-9 באוגוסט 2022 כבש שער קריטי בהארכה בניצחונה של פ.ס.וו.
איינדהובן על מונקו הצרפתית, במוקדמות ליגת האלופות.
ב-3 באוגוסט 2025 חתם על חוזה לעונה אחת בפורטו מליגת העל הפורטוגלית.
ב-11 באוגוסט 2025 ערך את הופעת הבכורה הרשמית שלו בקבוצה בניצחון 3–0 על ויטוריה דה גימראייש במסגרת מחזור הפתיחה של עונת 2025/2026 בליגת העל הפורטוגלית.
דה יונג זומן לראשונה לסגל נבחרת הולנד בפברואר לקראת משחק הידידות נגד , ובאותו משחק גם ערך את הופעת הבכורה שלו בנבחרת.
ב-3 במרץ 2023 הודיע דה יונג על פרישתו מהנבחרת.
לוק קייג' היא סדרת טלוויזיה אמריקאית המבוססת על חוברות הקומיקס "לוק קייג'" מבית מארוול קומיקס.
הסדרה מופקת על ידי חטיבת הטלוויזיה של מארוול בשילוב עם אולפני ABC ומופצת בידי רשת הזרמת המדיה דיסני פלוס כחלק מהיקום הקולנועי של מארוול.
את הסדרה פיתח צ'או הודרי קוקר ואת התפקיד הראשי מגלם מייק קולטר.
הסדרה היא השלישית מבין ארבע סדרות טלוויזיה שיובילו למיני סדרה על קבוצת דפנדרס, כשלפניה הועלו לצפייה ישירה בנטפליקס הסדרות "דרדוויל" ו"ג'סיקה ג'ונס", ואחריה הסדרה "איירון פיסט".
הסדרה היא חלק מן היקום הקולנועי של מארוול ועלתה לצפיית סטרימינג ב-30 בספטמבר 2016.
לאחר שניסוי שהשתבש מעניק לו כוח על-אנושי ועור בלתי שביר, לוק קייג' הופך לעבריין נמלט המנסה לשקם את חייו בהארלם ועתיד להתמודד עם עברו ולהילחם עבור עירו.
מייק קולטר - קארל לוקאס/לוק קייג', אסיר לשעבר שבעקבות ניסוי שהשתבש זכה לכוח פיזי על-אנושי ולעור בלתי-שביר.
קולטר גילם את הדמות לראשונה בתפקיד ראשי בסדרה "ג'סיקה ג'ונס".
קולטר תיאר את קייג' כ"גיבור שכונתי הקשור בקשר הדוק לניו יורק ולג'סיקה ג'ונס.
יש לו יכולות, אבל הוא לא בטוח איך ומתי להשתמש בהם".
קולטר המשיך לפרט ותיאר כי קייג' הוא "איש מהפכני, הוא מנסה לשפר את עצמו, ויש פה אמרה על אנשים שתמיד מנסים להפוך את עצמם לטובים יותר, שמנסים להשתנות".
מהרשללה עלי - קורנל "קוטונמאות'" סטוקס (עונה 1), בעלים של מועדון לילה בהארלם העוסק בפעילויות בלתי-חוקיות.
עלי תיאר את דמותו כ"נבל מסוג הסנדק".
סימון מיסיק - מרצדס "מיסטי" נייט, בלשית במשטרת ניו יורק בעלת חוש צדק חזק ושותפו של הבלש רפאל סקארף, הנחושה לחקור על קייג'.
תיאו רוסי - הרנן "שיידס" אלוורז, עבריין רחוב מתוחכם, חסר מעצורים, מאיים, חלקלק ומניפולטיבי בעל קשר לעברו של קייג'.
רוסי השווה את דמותו של שיידס לזו של פיטר "אצבעון" בייליש מהסדרה "משחקי הכס".
הוא ביסקסואל, יצא עם חבר היריבים ואסיר סיגייט לשעבר, קומנצ'י.
אריק לאריי הארווי - וויליס סטרייקר/דיימונדבאק, אחיו-למחצה של קייג' וסוחר נשק רב עצמה, שאחראי להפללתו של קייג' ולשליחתו למאסר.
רוזריו דוסון - קלייר טמפל, אחות מהלז קיטשן שידידותה עם קייג' עתידה להשפיע על חיי שניהם.
דוסון גילמה את דמותה של קלייר בסדרות "דרדוויל" ו"ג'סיקה ג'ונס".
אלפרה וודארד - מריה דילארד/מריה השחורה, פוליטיקאית מקומית ובת-דודתו של קורנל ומחפשת להביא שינוי בהארלם, אשר חייה מסתבכים בעקבות מעשיהם של קורנל וקייג'.
מוסטפא שאקיר - ג'ון "בושמאסטר" מקאיבר (עונה 2), מנהיג טבעי המתמקד בהארלם וברצונו לנקמה.
גבריאל דניס - טילדה ג'ונסון (עונה 2), רופאה אלטרנטיבית שמסתבכת בצרות שונות בהארלם.
פרנק ויילי - רפאל סקארף, בלש משטרתי קשוח בהארלם ושותפה של מיסטי נייט, אשר עובד עבור סטוקס.
מייקל קרוסטוף - ד"ר נוח בורשטיין, מדען אשר אחד מניסוייו הרבים גורמים לקייג' לקבל את כוחותיו.
דון-ליין גרדנר - מייגן מקלארן, כתבת חדשות.
דמותה מבוססת על דמותה של מייגן מקלארן, כתבת חדשות המסקרת אירועים תקשורתיים שבמרכזם קבוצת ת'נדרבולטס.
ג'ון קלרנס סטיוארט - אלכס ווסלי
רון סיפאס ג'ונס - בובי פיש, אחד ממכריהם של קייג' ופופ.
קארן פיטמן - פריסילה ריידלי, בלשית במשטרת ניו יורק.
ג'רמיה קראפט - דייב גריפית', ילד המוכר קטעי וידאו של גיבורי-על.
ג'ייקוב ורגס - דומינגו קולון, מנהיג כנופיה פורטו ריקני המנהל עסקים עם סטוקס.
דברה איוריינד - קנדיס מילר, עובדת במועדון הלילה של סטוקס, אשר לוקחת חלק במזימה להפללתו של קייג'.נרצחת על ידי שיידס שהוזמן על ידי מריה.
ג'יידן קיין - זיפ, אחד מאנשיו של סטוקס, שעובר לעבוד בשירותם של סטרייקר ודילארד.
פטר ג'יי פרננדז - טום רידנהוור (עונה2), מפקד תחנת המשטרה בהארלם.
אנטוניק סמית' - ננדי טיילר (עונה 2), בלשית במשטרת ניו יורק.
רג אי.קאסי - ג'יימס לוקאס (עונה 2), כומר ואביו של לוק.
פרנקי פייסון - הנרי "פופ" האנטר, עבריין משוקם ובעלים של מספרה בה לוק עובד.
פריזה פיץ הנלי - ריבה קונורס, אשתו של קייג' אשר נהרגה בידי ג'סיקה ג'ונס תחת שליטתו של קילגרייב.
הנלי גילמה את דמותה של ריבה בסדרה "ג'סיקה ג'ונס".
רייצ'ל טיילור - טריש ווקר, חברתה הטובה ביותר של ג'סיקה ג'ונס העובדת כמגישת תוכנית רדיו.
סטיבן ריידר - בלייק טאוור, משנה לתובע המחוזי בניו יורק.
ריידר גילם את דמותו של טאוור בתפקיד ראשי בעונתה השנייה של הסדרה "דרדוויל".
סוניה בראגה - סולדד טמפל, אמה של קלייר טמפל.
סוניה סון - בטי אודרי, קפטן במשטרת ניו יורק הלוקחת את האחריות על חשיפת השחיתות במשטרה ופועלת לבטלה.
רוב מורגן - טרק בארט, פושע וסוחר בנשק.
מורגן גילם את דמותו של טרק בארט בסדרה "דרדוויל".
דני ג'ונסון - בן דונובן, עורך-דין שנשכר בידי מריה דילארד כדי לייצג את קנדיס מילר בבית-המשפט.
ג'ונסון גילם את דמותו של דונובן בעונתה השנייה של הסדרה "דרדוויל".
צ'אנס קלי - אלברט רקהאם, סוהר בכלא סיגייט.
תומאס ג'ונס - קומאנצ'י, אסיר בכלא סיגייט וחברו של שיידס.
פין ג'ונס - דניאל "דני" ראנד/איירון פיסט (עונה 2), מילארדר ונזיר בודהיסטי, המיומן באמנויות לחימה ובעל היכולת לזמן את כוח "אגרוף הברזל".
ג'סיקה הנוויק - קולין וינג (עונה 2), בת זוגו של דני ראנד.
לאחר פיתוח ממושך כושל של סרט באורך מלא אודות דמותו של לוק קייג' מאז 2003 בידי סרטי סוני וסרטי קולומביה, במאי 2013 הזכויות על הדמות חזרו לאולפני מארוול.
מאוחר יותר באותה השנה, נודע כי חטיבת הטלוויזיה של מארוול מפתחת ארבע מיני-סדרות לייב אקשן אודות דמויותיהם של דרדוויל, ג'סיקה ג'ונס, לוק קייג' ואיירון פיסט, העתידות לעלות לשידור ברשת נטפליקס, וכי לאחר שידורן כל אלו יתאחדו בקרוסאובר לכדי סדרה אחת אודות קבוצת הדפנדרס.
שנתיים אחר כך, לאחר שידורה של הסדרה הראשונה בפרויקט, "דרדוויל", ומעט לפני שידורה של הסדרה השנייה, "ג'סיקה ג'ונס", הוכרז כי את הסדרה אודות לוק קייג' יפתח ויפיק צ'או הודרי קוקר וכי הסדרה תיקרא בפשטות "לוק קייג'".
ג'ף לואב, מפיק הסדרה ומנהל חטיבת הטלוויזיה של מארוול, תיאר את הסדרה כ"סיפור של נמלט".
מייק קולטר תיאר את הסדרה כ"בעלת נשמה" ו"עוצמתית" לעומת תחושת ה"אקשן אפל" של "דרדוויל" ו"תחושת הנואר" של "ג'סיקה ג'ונס".
יוצר הסדרה צ'או הודרי קוקר תיאר את הסדרה כ"שילוב חזק של דרמה אפלה, תרבות ההיפ הופ ואקשן גיבורי-על קלאסי" וכינה אותה "הסמויה של מארוול".
הסדרה מתרחשת "כמה חודשים" לאחר אירועי הסדרה "ג'סיקה ג'ונס", ומתמקדת בהארלם בניגוד לסדרות "דרדוויל" ו"ג'סיקה ג'ונס" המתרחשות בהלז קיטשן, דבר שקולטר תיאר כ"עולם אחר לגמרי".
קולטר אמר כי קייג' הוא אדם "המנסה לגמור את החודש...
הוא עובד בבר, הוא מתרוצץ סביב, ויש לכך סיבה טובה - הוא נמלט מהחוק, יש לו כמה שלדים בארון, הוא בעצם מנסה להישאר מתחת לרדאר.
הוא זקוק לאנשים שהוא מסתובב איתם ומעדיף להיות לבד, אבל...
אתה לא יכול לעשות את זה כגיבור-על.
יש לך מתנות [כוחות-על], תשתמש בהם".
קולטר, בתגובה לשאלה על הסדרה ביחס ל"ג'סיקה ג'ונס", קולטר אמר כי "הסדרה היא בהחלט לא המשך או ספין אוף של 'ג'סיקה ג'ונס'...
אי אפשר לספר את סיפורה בלי לספר את סיפורו של לוק קייג'".
כשנשאל האם לסדרה תהיה תחושת "למבוגרים בלבד" כמו ב"ג'סיקה ג'ונס", קולטר השיב למראיין "אם אתה חושב ש'ג'סיקה ג'ונס' היא למבוגרים, אנחנו צריכים להתעדכן...
אנחנו נמשיך בקו של גיל 16 ומעלה".
על שאלה האם הסדרה תתייחס לסוגיות גזע שונות דוגמת סוגיית חיי שחורים חשובים בהתחשב בעברה של הדמות בקומיקס (גבר שחור אשר הופלל ונשלח למאסר), קולטר אמר: "זו לא בהכרח הפלטפורמה שתעסוק בזה, אבל הדברים שהוא עובר במהלך הסדרה יצלצלו מוכרים לאנשים ברשויות אכיפת החוק...
'אנשי רחוב' יזדהו עם הדמות הזו".
לוק אנטוני ניומן טרדוויי הוא שחקן בריטי.
ב-2013 זכה בפרס אוליבייה לשחקן הטוב ביותר על הופעתו בתפקיד כריסטופר בהפקה של התיאטרון המלכותי הלאומי למחזה "המקרה המוזר של הכלב בשעת לילה".
הוא היה מועמד גם לפרס התיאטרון של העיתון "איבנינג סטנדרד".
טרדוויי נולד באקסטר במחוז דבון, וגדל בסנדפורד שבדבון.
אביו הוא ארכיטקט, ואמו מורה בבית ספר יסודי.
יש לו שני אחים, הבכור סם הוא אמן, וגם אחיו התאום הארי הוא שחקן.
תפקידו הראשי הראשון היה במופע פנטומיים לכבוד חג המולד בו הציגו את "כיפה אדומה".
הוא שיחק בדמות פרח הנרקיס ואביו גילם את הזאב הרע.
לוק ואחיו הארי למדו בקולג' "Queen Elizabeth's Community College" בקרדיטון, שם שיחק בקבוצת רוגבי יוניון.
בהשראת הזמר אדי ודר ובתמיכת המורה לדרמה שלהם, פיל גאסון, הקימו האחים להקה בשם Lizardsun יחד עם מאט קונינגהם וסת' קמפבל.
הם הצטרפו גם לתיאטרון הלאומי לנוער , שם שיחק לוק בדמות הנסיך איוואן במחזה "ציפור האש".
עוד השתתף בהפקה של המחזה "רצח בקתדרלה".
עוד בהיותם בבית הספר למשחק השתתפו התאומים בסרט הקולנוע הראשון שלהם "Brothers of the Head", בו גילמו תאומים סיאמיים.
לוק שיחק בתפקיד בארי האו, זמר הלהקה, ואחיו הארי גילם את טום האו, הגיטריסט וכותב השירים.
במהלך החזרות וצילומי הסרט היו לוק והארי מחוברים יחד במשך 15 שעות, כשהם לובשים חליפות צלילה תפורה עליהם.
השניים ביצעו את כל השירים בסרט בעצמם על הבמה, וכמו כן הקליטו 9 רצועות של אלבום הסרט.
ב-2006 אחרי שסיים את לימודי התואר באקדמיה למוזיקה ולאמנויות הדרמה של לונדון (LAMDA) שיחק טרדוויי בתפקיד ראשי בסדרת הדרמה "The Innocence Project" עבור ה-BBC.
עוד שיחק בדמות תיאו בן ה-14 בדרמה "צומת קלפהאם" של ערוץ 4.
הופעת הבכורה שלו בתיאטרון הייתה במחזה "ז'אן ד'ארק" של התיאטרון המלכותי הלאומי, אחר כך גילם את אלברט בהפקה המקורית של "סוס מלחמה".
ב-2008 הופיע במחזה "Piranha Heights" מאת פיליפ רידלי בתיאטרון סוהו, ובמחזה "Cradle Me" מאת סיימון ויניקומב בתיאטרון פיבורו.
ב-8 בנובמבר 2008 גילם שוב את אלברט בעיבוד של ג'ון טאמס ל-"סוס מלחמה" לרדיו 2 של ה-BBC.
ב-2009 הופיע טרדוויי במחזה "Over There" בתיאטרון רויאל קורט לצדו של אחיו התאום, מ-25 בפברואר עד 21 במרץ.
ב-2009 הצטלם ברומניה בסרט "חשופות" יחד עם רייצ'ל וייס, ונסה רדגרייב ומוניקה בלוצ'י.
ב-2010 שיחק טרדוויי בדמות פרוקופיון בסרט "התנגשות הטיטאנים".
הוא גילם את לי בסרט "Heartless", בבימויו של פיליפ רידלי ובכיכובם של ג'ים סטרג'ס ושל נואל קלארק, שיצא לאקרנים במאי 2010. הוא השתתף בסרט "Killing Bono" בכיכובם של בן בארנס ופיט פוסלתווייט.
עוד שיחק בתפקיד ראשי בסרט הסקוטי העצמאי "רוצה אותך במקום" שצולם ב-2010 ב-"T in the Park".
ב-2011 שיחק טרדוויי בתפקיד טיטוס גרואן בסדרה של שישה תסכיתים של רדיו 4 בשם "The History of Titus Groan" המבוססים על ספריו של מרווין פיק בעיבודו של בריאן סיבלי.
עוד באותה שנה הופיע בסרט "פריחה מאוחרת" בכיכובם של ויליאם הרט ואיזבלה רוסליני, וכיכב סרט "Attack the Block" יחד עם ניק פרוסט ועם ג'ודי ויטאקר.
הוא ביים וידאו קליפ ללהקת הבנות "Boxettes".
ב-2012 כיכב טרדווי בסרט הטלוויזיה "Cheerful Weather for the Wedding" עיבוד של רשת ITV למותחן "Thirteen Steps Down"מאת רות רנדל.
הוא כיכב בעיבוד של התיאטרון הלאומי לספרו של מארק האדון "המקרה המוזר של הכלב בשעת לילה".
ב-28 באפריל 2013 זכה טרדווי בפרס אוליבייה לשחקן הטוב ביותר על הופעתו ב"המקרה המוזר".
טרדוויי גבר בדירה בצפון לונדון עם חברתו רוטה גדמינטס, אחיו התאום הארי, ועם חבר שמנגן בלהקה.
2007: "ז'אן ד'ארק" (התיאטרון הלאומי המלכותי)
2007: "סוס מלחמה" בתפקיד אלברט (התיאטרון הלאומי המלכותי)
2008: "Piranha Heights" מאת פיליפ רידלי בתפקיד גארת' (תיאטרון סוהו)
2008: "Cradle Me" מאת סיימון ויניקומב (תיאטרון פינבורו)
2009: "Over There" (תיאטרון רויאל קורט)
2012: "המקרה המוזר של הכלב בשעת לילה"
טרדוויי מופיע בווידאו קליפ של דה סקריפט בשיר "For the First Time"
הוא מופיע בקליפ של השיר "Champion Sound"
לוקה ג'וזפה "לוק" פסקואלינו הוא שחקן בריטי, הידוע בעיקר מהופעתו בתפקיד פרדי מקלייר בסדרת הטלוויזיה "סקינס", ובדמות ד'ארטניאן בסדרה "המוסקטרים".
בשנים 2016 ו-2017 גילם את אלביס הארט בסדרה נוספת של ה-BBC בשם "Our Girl".
פסקואלינו נולד בפיטרבורו שקיימברידג'שייר להורים ממוצא איטלקי מסיציליה ומנאפולי.
הוא למד בבית הספר Walton Community School בוולטון שבפיטרבורו, והשתתף בשיעורי דרמה של מרטין טמפסט בסטנפורד ארט סנטר.
הופעת הבכורה של פסקואלינו הייתה ב-2009 כפרוטגוניסט בסרט דל התקציב , אודות קבוצת כדורגל מקומית שמתקוממת נגד תוכניות פיתוח המתוכננות להרוס את מגרש הכדורגל שלהם.
הוא כיכב בתפקידי אורח בסדרות "חדר מיון" ו"מירנדה".
ב-2008 החל פסקואלינו להופיע בעונה השלישית של דרמת הנעורים של ערוץ E4 "סקינס", בה התחלפו השחקנים הראשיים כל שתי עונות.
פסקואלינו גילם את פרדי מקלייר תלמיד בקולג'.
בסיום העונה הרביעית הוחלף פסקואלינו יחד עם שאר הקאסט.
במקור האודישן של פסקואלינו היה לתפקיד טוני סטונם בעונה הראשונה של הסדרה, שאותו קיבל ניקולס הולט.
בפברואר 2010 לוהק פסקואלינו לסרט האימה העל טבעי "ההתגלות" של האחים וורנר, לצדם של אשלי גרין כוכבת "דמדומים" וטום פלטון כוכב סרטי הארי פוטר.
הצילומים נערכו בלוס אנג'לס ובברלין, והסרט יצא לאקרנים באוגוסט 2012. בספטמבר 2010 החל פסקואלינו לשחק בתפקיד המשרת הצעיר פאולו, בסדרת הדרמה ההיסטורית "הבורג'ס".
ביולי 2012 כיכב פסקואלינו לצדם של ג'סיקה זור ואד ספלירס בסרט הקומדיה הרומנטית "Love Bite".
באוקטובר 2011 לוהק פסקואלינו לתפקיד הראשי בפיילוט של סדרת הטלוויזיה "בטלסטאר גלקטיקה: דם וכרום", פריקוול לסדרה "בטלסטאר גלקטיקה".
פסקואלינו גילם את הדמות של ויליאם "האסקר"אדאמה בצעירותו.
הסדרה שודרה באינטרנט באתר Machinima.com החל מ-9 בנובמבר 2012. בתחילת 2013 שודר סרט הטלוויזיה ברשת Syfy .
בהמשך 2013 שיחק פסקואלינו בסדרת הטלוויזיה הצרפתית "Jo".
פסקואלינו הופיע במותחן "רכבת הקרח" שבו נוסעים ברכבת נאבקים לשרוד בעולם המכוסה קרח ושלג.
הסרט בכיכובו של כריס אוונס יצא לאקרנים ברחבי העולם ב-2013 ובארצות הברית ב-2014.
פסקואלינו תומך בקמפיין הפמיניסטי HeForShe, ולדבריו הוא "חש מחויבות לשוויון מגדרי".
שנה סרט תפקידהערות 2009Stingers Rule!
אנתוני 2012Love Bite קב ההתגלות גרג 2013 רכבת הקרח גריי2017חכמולוגית דוני2019Solar Eclipse: Depth of Darkness ג'ימי2024שר הטבעות: מלחמת הרוהיריםוולףדיבוב2025סוניה האדומה (אנ')אוסין
לוסיין ג'יימס "לוק" לונגלי הוא כדורסלן עבר אוסטרלי, אשר שיחק בליגת ה-NBA בין השנים 1991–2001. בעונת הפך לשחקן האוסטרלי הראשון בתולדות ה-NBA, ובעונת היה האוסטרלי הראשון אשר זוכה באליפות ה-NBA, כשזכה באליפות כשחקן שיקגו בולס.
ממוצעיו הכוללים ב-10 עונותיו ב-NBA הם 7.2 נקודות, 4.9 ריבאונדים, 1.5 אסיסטים ו-1.0 חסימות למשחק.
בין השנים 1988–2000 שיחק עבור נבחרת אוסטרליה בכדורסל.
בשנת 2006 הוצג ב"היכל התהילה של הכדורסל באוסטרליה", ובשנת 2009 הוצג גם ב"היכל התהילה של הספורט באוסטרליה".
לונגלי נולד במלבורן שבאוסטרליה, ובשנת 1987 עבר לארצות הברית לקראת לימודיו באוניברסיטת ניו מקסיקו.
בין השנים 1987–1991 שיחק בקבוצת הכדורסל של האוניברסיטה, ובעונת 1990/1991 הוביל אותה להשתתפות בטורניר אליפות המכללות, לראשונה מאז 1978. באותה עונה רשם ממוצעים של 19.1 נקודות, 9.2 ריבאונדים, 3.6 אסיסטים ו-3.2 חסימות למשחק.
בדראפט ה-NBA 1991 נלקח לונגלי בבחירה השביעית, על ידי מינסוטה טימברוולבס.
בשתי עונותיו הראשונות במינסוטה קלע 5.0 נקודות בממוצע למשחק כשחקן ספסל, בעוד קבוצתו רשמה מאזן כולל של 34 ניצחונות ו-130 הפסדים (20.7%).
בפברואר 1994, לאחר כשתי עונות וחצי במינסוטה, הועבר בטרייד לשיקגו בולס בתמורה לסטייסי קינג.
בעונות – זכה עם שיקגו ב-3 אליפויות NBA רצופות, תחת המאמן פיל ג'קסון.
לאורך התקופה שימש כשחקן חמישייה קבוע, לצד מייקל ג'ורדן, סקוטי פיפן, דניס רודמן ורון הרפר, ובכל שלוש העונות היה הקלעי הרביעי של הקבוצה (אחרי ג'ורדן, פיפן וטוני קוקוץ') עם ממוצע של 9.9 נקודות למשחק.
בקיץ 1998, בעקבות פרישתם של ג'ורדן וג'קסון ועזיבתם של פיפן ורודמן, עזב גם לונגלי את הבולס כשחתם על חוזה בפיניקס סאנס.
בשתי עונותיו בפיניקס שימש כסנטר הפותח, ורשם ממוצעים של 7.1 נקודות ו-4.9 ריבאונדים למשחק.
לקראת עונת נשלח לניו יורק ניקס כחלק מטרייד בין 4 קבוצות, במסגרתו הועברו לניקס חמישה שחקנים נוספים (ביניהם ורנון מקסוול וגלן רייס) ו-4 בחירות דראפט עתידיות.
בעונתו היחידה בקבוצה שותף ב-25 משחקים בלבד בשל פציעה בקרסולו הימני, ובסיום העונה פרש ממשחק, בגיל 32.
בין השנים 1988–2000 היה לונגלי חבר בנבחרת אוסטרליה, והשתתף עמה באולימפיאדת סיאול (1988), באליפות העולם 1990, באולימפיאדת ברצלונה (1992) ובאולימפיאדת סידני (2000).
באולימפיאדות סיאול וסידני העפילה אוסטרליה לשלב חצי הגמר, אף בשתי הפעמים הפסידה וסיימה במקום הרביעי.
בשלושת טורנירי האולימפיאדות בהן השתתף העמיד ממוצעים של 7.3 נקודות ו-4.0 ריבאונדים למשחק.
מאז שנת 2013 משמש לונגלי כעוזר מאמן בנבחרת אוסטרליה.
לוק ניוברי הוא שחקן אנגלי.
הוא ידוע בעיקר מהופעתו בתפקיד ראשי בסדרת הדרמה "In the Flesh" משנת 2013 ו-2014, עליו היה מועמד לפרס באפט"א לטלוויזיה.
ניוברי נולד בעיר אקסטר שבדבון.
יש לו שתי אחיות מבוגרות ממנו.
הוא למד באקסטר קולג' בתחומים של יצירת קולנוע, אמנות יפה וספרות אנגלית.
בהפקה של הקולג' של המחזה "המלט" שיחק ניוברי בתפקיד הראשי.
בגיל 18 החל ללמוד בבית הספר למשחק של תיאטרון בריסטול אולד ויק, וסיים את הלימודים בשנת 2011.
לראשונה חתם ניוברי על חוזה עם סוכן כשהיה בן שבע.
בגיל 11 שיחק בתפקיד אנתוני בסרט "לב חצוי".
ב-2010 לוהק ניוברי לתפקיד טדי לופין בסרט "הארי פוטר ואוצרות המוות - חלק 2", אבל הסצנה בה הופיע נחתכה מהסרט.
בתיאטרון שיחק ניוברי בתפקיד היימון במחזה "אנטיגונה" בתיאטרון המלכותי הלאומי.
ב-2015 הופיע בתפקיד ראשי בדמות גייב במחזה "טדי פרארה" בתיאטרון דונמאר ורהאוס.
ב-2013 כיכב ניוברי בסדרת הדרמה העל-טבעית "In the Flesh" של ערוץ BBC Three.
על תפקיד זה היה מועמד לפרס באפט"א לטלוויזיה בקטגוריית השחקן הטוב ביותר, עבור העונה הראשונה ב-2014. באותה שנה החל שידור העונה השנייה של הסדרה.
על הופעתו בסדרה היה מועמד גם לפרס RTS לשחקן הטוב ביותר.
ב-2013 נבחר ניוברי לאחד מכוכבי המחר של מגזין הקולנוע Screen International.
שנה פרס קטגוריה עבור תוצאה 2014 טקס פרסי האקדמיה הבריטית לטלוויזיה ה-60 השחקן הטוב ביותר In the Flesh
לוק מיטשל הוא שחקן ודוגמן אוסטרלי.
מיטשל נולד וגדל בגולד קוסט שבאוסטרליה.
לימים הוריו התגרשו ושניהם נישאו מחדש.
למיטשל שלושה אחים ואחות צעירה, ברי.
אחיו הגדול מאמן טניס, ואילו אחיו הצעיר, בן, נמצא בעשירייה הראשונה של טניסאי אוסטרליה.
בשנת 2009 מיטשל הופיע בעונה השלישית של סדרת הטלוויזיה "H2O", לפני שכיכב בתפקיד רומיאו סמית' (אנ') באופרת הסבון האוסטרלית "קרוב רחוק".
בשנת 2013 הוא לוהק לתפקיד ג'ון יאנג בסדרה "אנשי המחר" מבית The CW, תפקיד אותו שיחק עד לביטול הסדרה.
בשנת 2015 הצטרף לצוות השחקנים של סדרת הלייב-אקשן "סוכני S.H.I.E.L.D." ברשת ABC; הוא לוהק לתפקיד לינקולן קמפבל הכריזמטי כדמות חוזרת בעונתה השנייה ובעונה השלישית כשחקן בצוות הקבוע בסדרה.
בשנת 2016, לאחר שעזב את סוכני S.H.I.E.L.D., מיטשל לוהק לתפקיד של רומן בריגס בעונה השנייה של סדרת הטלוויזיה "שטח מת" ברשת NBC.
בתחילה הוא דחה את ההצעה, מכיוון שלא חשב שהוא מתאים לתפקיד.
עם שובו לארצות הברית, למיטשל נודע שהוא עדיין מבוקש לתפקיד והוא שלח קלטת-אודישן.
הוא שאל אם יוכל לשמור על זקנו והמפיקים הסכימו.
בשנת 2019 לוהק לתפקיד הראשי של קפטן ג'ון "אייב" אברהם בסדרת הדרמה הצבאית "קוד צבאי" של רשת CBS.
הוא זכה בתפקיד לאחר שהשחקן דייב אנאבל, גילם את הדמות בפרק הפיילוט.
הסדרה בוטלה לאחר עונה אחת..
בשנת 2021, מיטשל גילם את רודי בסרט "ללא חרטה", עיבוד קולנועי לרומן באותו שם של טום קלנסי משנת 1993, לצד מייקל בי.
באותה שנה שיחק בתפקיד הראשי של דני קופר בסדרת הדרמה "הרפובליקה של שרה" ברשת The CW שנכתבה על ידי ג'פרי פול קינג.
בספטמבר 2021, הסדרה בוטלה לאחר עונה אחת.
באפריל 2022, הוא לוהק לתפקיד קן, מלך האלים, בעונה הרביעית והאחרונה בסדרת הדרמה על-טבעית."מורשות" ברשת The CW, שמהווה סדרה בת לסדרות "יומני הערפד" ו"המקוריים".
באותה שנה שיחק בעונה השלישית של סדרת הדרמה "Big Sky" שיצר דייוויד אי קלי לרשת ABC.
מיטשל גילם את קורמאק בארנס, בנה של סאני (ריבה מקנטייר).
בשנת 2024 החל לגלם את ד"ר מיטצ' ריפלי בעונה התשיעית של סדרת הדרמה הרפואית "שיקגו MED" שיצר דיק וולף עבור רשת NBC.
בשנת 2009 החל בזוגיות עם השחקנית רבקה ברידס , עמיתתו ל"קרוב רחוק".
בני הזוג הודיעו על אירוסיהם במאי 2012, ונישאו בינואר 2013.
+שנה סרטתפקיד הערות 2008Performance Anxiety פיטר קוליאט 2010 Cryptopticon Y 2014 7 דקות סם 2016 אמהות ובנות (אנ') נלסון קווין2020מים שחורים: התהוםאריק 2021 ללא חרטה רודי
לוק פול אנתוני ניוטון הוא שחקן אנגלי, אשר ידוע מתפקידו בתור בן אוונס בסדרת הנוער המוזיקלית "האכסניה" (2017–2016) מבית ערוץ דיסני ומתפקידו בתור קולין ברידג'רטון בסדרת הדרמה התקופתית של נטפליקס, "ברידג'רטון".
ניוטון נולד במערב סאסקס בדרום-מזרח אנגליה.
יש לו אחות צעירה יותר, לורן.
הוריו התגרשו כשהיה צעיר, ואמו, מישל, נישאה בשנית ב-2006. ניוטון סיים את לימודיו במטרופולין נורת'בוק קולג' בברייטון.
הוא נמצא במערכת יחסים עם שחקנית התיאטרון הוולשית ג'ייד דייוויס.
בשנת 2010 ניוטון ערך את הופעת הבכורה שלו בטלוויזיה בסדרת הנעורים "The Cut" של ה-BBC בתפקיד לוק אטווד, תפקיד אותו גילם במשך 11 פרקים.
בשנת 2014 הוא הופיע בשני פרקים של אופרת הסבון של ה-BBC, "רופאים" בתפקיד סם הרן.
בין השנים 2016 ל-2017, ניוטון כיכב בשתי עונות של סדרת הדרמה המוזיקלית לנוער "האכסניה" בערוץ דיסני בתפקיד בן אוונס.
בשנת 2018 הוא שיחק בסרט הטלוויזיה "Lake Placid: Legacy" בתפקיד בילי.
בשנת 2020 פורסם כי הוא יככב בסדרת הדרמה התקופתית "ברידג'רטון" של נטפליקס בתפקיד קולין ברידג'רטון.
+שנהמחזהתפקידהערות2013ספר המורמוניםאלדר פרייסוסט אנד, לונדון
תומאס לוק מאבלי הוא שחקן קולנוע וטלוויזיה אנגלי.
הוא למד בבית הספר לדרמה בברמינגהאם.
מאבלי גילם את ווייט במותחן "הבחינה" בבימוי סטיוארט הזלדין.
היה לו תפקיד ראשי בסדרת הטלוויזיה הדרמה העל טבעית "השערים" בשנת 2010. הוא גם שיחק בתפקיד ראשי בסרט יצאת נסיך בשנת 2004.
בשנת 2011 גילם מאבלי את הנוירוכירורג האלכוהוליסט ד"ר סיימון היל בדרמה הקנדית-בריטית, "בית החולים קרבי".
בשנת 2015 הוא שיחק בתפקיד ראשי בסרט האימה הבריטי "סופר הצללים", שיצא לאקרנים בשנת 2016.
שנה כותרת תפקיד הערות2000 בהתחלה אייזיק הצעירמיני סדרה2001התקוממותארנשטייןסרט טלוויזיה2002 איסטאנדרס ריאןפרק אחד2002-1999 נבחרת החלומות סקוט לוקאס2006Deciteבריאןסרט טלוויזיה2007Who Gets the Dog?
הוגו דילייני-ג'ונססרט טלוויזיה2007 רצח כחול ד"ר פרייזר מקיפרק אחד2009 מגי היל בן אמרסוןסרט טלוויזיה2010 The Gates דילן2011 בית חולים קרבי ד"ר סיימון היל2015 NCIS: ניו אורלינס ג'יימס לתום2019 אריות הים רב-סמל נייג'ל וויקהאם2021עדות אילמתג'ד פלטשר2022מלחמת העולמותסקוט2 פרקים 2025מובלנד (אנ')איוון פיסק7 פרקים
לוק אלברט קומבס הוא זמר-יוצר מוזיקת קאנטרי אמריקאי.
קומבס, בן יחיד, נולד בהאנטסוויל, קרוליינה הצפונית, לרונדה וצ'סטר קומבס, ועבר לגור באשוויל בגיל 8. הוא מופיע כזמר מאז ילדותו.
בזמן שלמד בבית הספר התיכון איי.
ריינולדס, קומבס שיחק כדורגל והופיע עם להקות רבות, כולל ביצוע סולו בקרנגי הול.
מאוחר יותר, הוא למד באוניברסיטת Appalachain State, שם עבד בבר לפני שצבר זמן במה באותו הבר.
הוא ניגן את מופע הקאנטרי הראשון שלו בבית הקפה פרתנון.
כשנותר פחות מחודש בשנתו האחרונה, הוא נשר להמשיך בקריירה המוזיקלית שלו.
בהמשך עבר לנאשוויל, טנסי, כדי להמשיך בקריירה המוזיקלית.
בשנת 2014 קומבס הוציא את המיני-אלבום הראשון שלו, The Way She Rides.
מאוחר יותר באותה השנה, הוציא מיני-אלבום נוסף, Can I Get an Outlaw.
בשנת 2016, הסינגל הראשון של קומבס, "Hurricane", מכר 15,000 עותקים בשבוע הראשון שלו, והופיע לראשונה במקום ה-46 במצעד שירי הקאנטרי של הבילבורד.
בנובמבר 2015, הוציא את המיני-אלבום השלישי שלו, The One's for You.
מאוחר יותר ב-2016, קומבס נבחר לאחד מ"האמנים לצפות להם" של מגזין Sounds Like Nashville.
ביוני 2017, הוציא קומבס את אלבום הבכורה שלו, שנקרא The One's for You, כשם מיני-אלבומו השלישי.
האלבום הגיע למקום הראשון במצעד אלבומי הקאנטרי של הבילבורד, ולמקום החמישי במצעד הבילבורד 200 בשבוע הראשון לצאתו.
ב-8 בנובמבר 2019 הוציא את אלבומו השני, What You See Is What You Get, שהגיע למקום הראשון במצעד הבילבורד 200, ובכך הפך לאלבומו הראשון של קומבס שהגיע להישג זה.
נוסף על כך, האלבום היה לאלבום השביעי הנמכר ביותר לשנת 2020, על פי נתוני מגזין הבילבורד.
באותה השנה, זכה בפרס איגוד מוזיקת הקאנטרי לזמר השנה, בפעם השנייה ברציפות, תוך שהאלבום What You See Is What You Get זכה בפרס אלבום השנה.
באוקטובר 2024, פורסם כי קומבס, אריק צ'רץ', ג'יימס טיילור ובילי סטרינגס מארגנים את האירוע "Concert for Carolina", מופע התרמה לסיוע לנפגעי הוריקן הלין, שיתקיים ב-26 באוקטובר באצטדיון בנק אוף אמריקה בשארלוט, קרוליינה הצפונית.
ההכנסות מהמופע יתחלקו באופן שווה בין עמותות הצדקה של קומבס לבין קרן הצדקה של אריק צ'רץ' "Chief Cares Foundation", לתמיכה במאמצי הסיוע באזורי האסון.
בתחילת 2016, החל קומבס לצאת עם ניקול הוקינג, והשניים התארסו בנובמבר 2018. הם התחתנו בפלורידה ב-1 באוגוסט 2020.
לוק נוריס הוא שחקן אנגלי, הידוע בעיקר מהופעתו בתפקיד ד"ר דווייט אניס בסדרה "פולדארק".
נוריס נולד ברומפורד שבצפון לונדון.
הוא נשוי לשחקנית ג'ואנה הורטון, ולהם שני ילדים.
ב-2008 הופיע נורטון בתפקיד קטן בסרט "הדוכסית".
בטלוויזיה השתתף בתפקידי אורח בסדרות כגון "קרועים", "סקינס" ו-"Our World War".
ב-2015 החל לגלם את דמותו של הרופא ד"ר דווייט אניס בסדרה "פולדארק", והופיע בה עד שנת 2019.
שנה סרט תפקיד הערות 2008 הדוכסית משרת 2016FirstBorn ג'יימס 2018 עבר זמן רב בארני2021The Colour Roomגיא שורטר
בתפקיד עצמו סדרת טלוויזיה (פרק אחד) 2024 סטרייק Strike פיליפ אורמונד 3 פרקים 2025 Bookish ג'סי מקנדריק 2 פרקים
שנה שם שם באנגלית תפקיד הערות 2011 המטבח The Kitchen מייקל התיאטרון הלאומי בשידור חי 2015 מראה מעל הגשר A View from the Bridge רודולפו התיאטרון הלאומי בשידור חי
לוק ג'ושע לטלו היה פוליטיקאי אמריקאי חבר המפלגה הרפובליקנית.